CELEX: 22000D0008
Language: mt
Date: 2000-02-04 00:00:00
Title: Deċiżjoni tal-Kumitat Konġunt taż-ŻEE Nru 8/2000 ta' l-4 ta' Frar 2000 li temenda l-Anness VI (Sigurtà Soċjali) għall-Ftehim taż-ŻEE

Avviż Legali Importanti

|

22000D0008

Official Journal L 103 , 12/04/2001 P. 0016 - 0017

		Deċiżjoni tal-Kumitat Konġunt taż-ŻEENru 8/2000ta' l-4 ta' Frar 2000li temenda l-Anness VI (Sigurtà Soċjali) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "l-Ftehim", u b'mod partikolari l-Artikolu 98 tiegħu,Billi:(1) l-Anness VI għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 81/1999 tal-25 ta' Ġunju 1999 [1];(2) Ir-Regolament tal-Kunsill (KE) Nru 307/1999 tat-8 ta' Frar 1999 li jemenda r-Regolament (KEE) Nru 1408/71 dwar l-applikazzjoni ta' l-iskemi tas-sigurtà soċjali għal persuni impjegati, għal persuni li jaħdmu għal rashom u għall-membri tal-familji tagħhom li jimxu fi ħdan il-Komunità, ir-Regolament (KEE) Nru 574/72 li jistabbilixxi l-proċedura għall-implimentazzjoni tar-Regolament (KEE) Nru 1408/71 bil-għan li testendihom sabiex ikopru studenti [2] għandu jiġi inkorporat fil-Ftehim,IDDEĊIEDA KIF ĠEJ:Artikolu 1Il-punt 1 (ir-Regolament tal-Kunsill (KEE) Nru 1408/71) fl-Anness VI għall-Ftehim għandu jiġi emendat kif ġej:1. L-inċiż li ġej għandu jiġi miżjud:"- 399 R 0307: Ir-Regolament tal-Kunsill (KE) Nru 307/1999 tat-8 ta' Frar 1999 (ĠU L 38, tat-12.2.1999, p. 1)."2. Fl-addattament (t), l-intestatura"P. ICELAND", għandu jiġi miżjud il-punt li ġej:"3. Persuni assikurati fl-Islanda li huma rreġistarti fir-Reġistru Nazzjonali, b'residenza fl-Islanda, li jmorru jistudjaw fi Stat ieħor li għalih japplika dan ir-Regolament huma koperti mill-iskema tas-sigurtà soċjali Islandiża. L-assigurazzjoni ta' l-istudenti hija indipendenti mit-tul ta' l-istudji. Fil-każ ta' trasferiment ta' residenza mill-Islanda għal, jew impjieg attiv fi, Stat ieħor li għalih japplika dan ir-Regolament, il-kopertura ta' l-assigurazzjoni ta' l-istudent tiġi rtirata."3. Fl-addattament (t), l-intestatura"R. NORVEĠJA", għandu jiġi miżjud il-punt li ġej:"4. Persuni assikuarti fin-Norveġja li għalihom japplika dan ir-Regolament, li jirċievu self jew borża ta' studju mill-Fond tas-Self Edukazzjonali ta' l-Istat (Statens lånekasse for utdanning) u li jmorru jistudjaw fi Stat ieħor li għalih japplika dan ir-Regolament huma koperti bl-iskema ta' l-assigurazzjoni nazzjonali tan-Norveġja. Fir-rigward tad-Danimarka, il-Finlandja, l-Islanda u l-Isvezja, l-istudent għandu jkun irreġistrat ukoll fir-Reġistru tal-Popolazzjoni Norveġiża. L-assigurazzjoni ta' l-istudenti hija indipendenti mit-tul ta' l-istudji. Fil-każ ta' impjieg attiv fi, Stat ieħor li għalih japplika dan ir-Regolament, il-kopertura ta' l-assigurazzjoni ta' l-istudent tiġi rtirata."Artikolu 2Dan l-inċiż li ġej għandu jiġi miżjud fil-punt 2 (ir-Regolament tal-Kunsill (KEE) Nru 574/72) fl-Anness VI għall-Ftehim:"- 399 R 0307: Ir-Regolament tal-Kunsill (KE) Nru 307/1999 tat-8 ta' Frar 1999 (ĠU L 38, tat-12.2.1999, p. 1)."Artikolu 3It-testi tar-Regolament tal-Kunsill (KE) Nru 307/1999 fil-lingwa Islandiża u f'dik Norveġiża, li huma annessi għall-verżjonijiet rispettivi tal-lingwa għal din id-Deċiżjoni, huma awtentiċi.Artikolu 4Din id-Deċiżjoni għandha tidħol fis-seħħ nhar il-5 ta' Frar 2000, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE [3].Artikolu 5Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fl-4 ta' Frar 2000.Għall-Kumitat Konġunt taż-ŻEEIl-PresidentF. Barbaso[1] ĠU L 296, tat-23.11.2000, p. 37.[2] ĠU L 38, tat-12.2.1999, p. 1.[3] L-ebda ħtiġijiet kostituzzjonali m'huma indikati.--------------------------------------------------